**projektas**

**reg. Nr.T-220**

**2.23. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO PAPILDOMAM SUSITARIMUI** **NR. 2 PRIE 2015 M. SAUSIO 28 D. BENDRADARBIAVIMO SUTARTIES NR. ASR-22 „DĖL KOMUNALINIŲ ATLIEKŲ SRAUTE SUSIDARANČIŲ PAKUOČIŲ ATLIEKŲ RŪŠIUOJAMOJO SURINKIMO, VEŽIMO IR PARUOŠIMO NAUDOTI ORGANIZAVIMO PASVALIO RAJONO SAVIVALDYBĖS KOMUNALINIŲ ATLIEKŲ SISTEMOJE“**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašu, patvirtintu Pasvalio rajono savivaldybės tarybos 2009 m. liepos 7 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Savivaldybės tarybos 2017 m. kovo 31 d. sprendimo Nr. T1-78 redakcija), Pasvalio rajono savivaldybės taryba nusprendžia:

1. Pritarti Papildomam susitarimui Nr. 2 prie Pasvalio rajono savivaldybės 2015 m. sausio 28 d. bendradarbiavimo sutarties Nr. ASR-22 „Dėl komunalinių atliekų sraute susidarančių pakuočių atliekų rūšiuojamojo surinkimo, vežimo ir paruošimo naudoti organizavimo Pasvalio rajono savivaldybės komunalinių atliekų sistemoje“ (pridedama).

2. Įgalioti Pasvalio rajono savivaldybės administracijos direktorių pasirašyti papildomą susitarimą Nr. 2 prie Pasvalio rajono savivaldybės 2015 m. sausio 28 d. bendradarbiavimo sutarties Nr. ASR-22.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyriausioji specialistė Apolonija Lindienė

Suderinta

DVS Nr. RTS-237

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO PAPILDOMAM SUSITARIMUI NR. 2**

**PRIE 2015 M. SAUSIO 28 D. BENDRADARBIAVIMO SUTARTIES NR. ASR-22 „DĖL KOMUNALINIŲ ATLIEKŲ SRAUTE SUSIDARANČIŲ PAKUOČIŲ ATLIEKŲ RŪŠIUOJAMOJO SURINKIMO, VEŽIMO IR PARUOŠIMO NAUDOTI ORGANIZAVIMO PASVALIO RAJONO SAVIVALDYBĖS KOMUNALINIŲ ATLIEKŲ SISTEMOJE“**

2019-11-

Pasvalys

**1. Problemos esmė**. Sutarties Nr. ASR-22 pagrindu 2015 m. gegužės 27 d. pasirašyta „Pakuočių atliekų tvarkymo organizavimo ir paslaugų teikimo laikinoji sutartis“ (toliau – Laikinoji sutartis) Nr. GA/05/27-2/ASR-268. Laikinosios sutarties šalys: Gamintojų ir importuotojų organizacija VšĮ „Gamtos ateitis“ (toliau - Organizacija), Pasvalio rajono savivaldybės administracija (Administratorius) ir UAB „Pasvalio gerovė“ (Paslaugos teikėjas). Laikinosios sutarties 14 straipsnio 14.3. punkte nusakoma „Paslaugos pagal šią Sutartį teikiamos iki kol Sutarties pagrindu teikiamas paslaugas pradės teikti Administratoriaus ir Organizacijos LR galiojančių įstatymų ir kitų veiklą reglamentuojančių teisės aktų nustatyta tvarka parinktas naujas atitinkamų paslaugų teikėjas (tokiu nauju Paslaugų teikėju gali būti ir Paslaugų teikėjas) arba iki bus Šalių suderinta ir įsigalios šią sutartį pakeičianti sutartis.“

Organizacija šiuo metu su visomis Panevėžio regiono savivaldybėmis atnaujina Sutartis. kad galėtų parengti viešojo pirkimo konkursams komunalinių atliekų sraute susidarančių pakuočių atliekų rūšiuojamojo surinkimo, vežimo ir paruošimo naudoti paslaugoms teikti organizavimui reikalingas sąlygas ir dokumentus pagal galiojančius Lietuvos Respublikos teisės aktus.

Atsižvelgiant į tai, siūloma papildyti sutartį „Dėl komunalinių atliekų sraute susidarančių pakuočių atliekų rūšiuojamojo surinkimo, vežimo ir paruošimo naudoti organizavimo Pasvalio rajono savivaldybės komunalinių atliekų sistemoje“.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**3.Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

 PRIDEDAMA:

1. 2015 m. sausio 28 d. bendradarbiavimo sutartis Nr. ASR-22 „Dėl komunalinių atliekų sraute susidarančių pakuočių atliekų rūšiuojamojo surinkimo, vežimo ir paruošimo naudoti organizavimo Pasvalio rajono savivaldybės komunalinių atliekų sistemoje“, 12 lapų.
2. 2016 m. gruodžio 19 d. Susitarimas Nr. 1 prie 2015-01-28 bendradarbiavimo sutarties Nr. ASR-22, 1 lapas.
3. 2015 m. gegužės 27 d. Pakuočių atliekų tvarkymo organizavimo ir paslaugų teikimo laikinoji sutartis Nr. GA/05/27-2/ASR-268, 25 lapai.

Strateginio planavimo ir investicijų skyriaus vyriausioji specialistė Apolonija Lindienė

PRITARTA

Pasvalio rajono savivaldybės tarybos

2019 m. lapkričio d. sprendimu Nr. T1-

**PAPILDOMAS SUSITARIMAS NR. 2**

**PRIE 2015 M. SAUSIO 28 D. BENDRADARBIAVIMO SUTARTIES NR. ASR-22**

**„DĖL KOMUNALINIŲ ATLIEKŲ SRAUTE SUSIDARANČIŲ PAKUOČIŲ ATLIEKŲ RŪŠIUOJAMOJO SURINKIMO, VEŽIMO IR PARUOŠIMO NAUDOTI ORGANIZAVIMO PASVALIO RAJONO SAVIVALDYBĖS KOMUNALINIŲ ATLIEKŲ SISTEMOJE“**

2019 m. lapkričio d.

Pasvalys

**Pasvalio rajono savivaldybės administracija** (toliau – Administratorius), juridinio asmens kodas 188753657, buveinės adresas Vytauto Didžiojo a. 1, LT-39143 Pasvalys, atstovaujama Pasvalio rajono savivaldybės administracijos direktoriaus, veikiančio pagal Pasvalio rajono savivaldybės administracijos nuostatus,

ir licencijuota gamintojų ir importuotojų organizacija

 **Viešoji įstaiga „Gamtos ateitis“** (toliau – Organizacija), juridinio asmens kodas 303208956, buveinės adresas Švitrigailos g. 11B, LT-03228 Vilnius, atstovaujama direktoriaus Karolio Šiaudkulio, veikiančio pagal įstaigos įstatus,

toliau kartu vadinamos Šalimis, o kiekviena atskirai Šalimi,

susitaria pakeisti 2015 m. sausio 28 d. Bendradarbiavimo sutartį Nr. ASR-22 „Dėl komunalinių atliekų sraute susidarančių pakuočių atliekų rūšiuojamojo surinkimo, vežimo ir paruošimo naudoti organizavimo Pasvalio rajono savivaldybės komunalinių atliekų sistemoje“ (toliau – Sutartis):

1. Pakeisti Sutarties I skyriaus 1.13 punktą ir jį išdėstyti taip:

„**1.13. pakuočių atliekų surinkėjas** – šioje Sutartyje numatyta tvarka parinktas ir pakuočių atliekų tvarkymo (surinkimo ir vežimo) organizavimo ir paslaugų teikimo sutartį pasirašęs atliekų tvarkytojas, kuris teikia Savivaldybės komunalinių atliekų sraute susidarančių pakuočių atliekų rūšiuojamojo surinkimo ir vežimo paslaugas bei pateikia Organizacijai pakuočių atliekų sutvarkymą įrodančius dokumentus;“

1. Papildyti Sutarties I skyrių 1.16 punktu ir jį išdėstyti taip:

„**1.16. pakuočių atliekų naudotojas –** šioje Sutartyje numatyta tvarka parinktas ir pakuočių atliekų tvarkymo (naudojimo) organizavimo ir paslaugų teikimo sutartį pasirašęs atliekų tvarkytojas, kuris teikia Savivaldybės komunalinių atliekų sraute susidarančių pakuočių atliekų paruošimo naudoti (perdirbti ar panaudoti energijai gauti) ir naudojimo paslaugas bei pateikia Organizacijai pakuočių atliekų sutvarkymą įrodančius dokumentus.“

**3.** Pakeisti visą Sutarties VII skyrių ir jį išdėstyti taip:

„**VII SKYRIUS. PAKUOČIŲ ATLIEKŲ SURINKĖJŲ IR PAKUOČIŲ ATLIEKŲ NAUDOTOJŲ PARINKIMO TVARKA**

1. Šalys susitaria, kad pakuočių atliekų surinkėjas Savivaldybėje parenkamas viešojo pirkimo konkurso (toliau – Konkursas), vykdomo pagal Lietuvos Respublikos viešųjų pirkimų įstatymą, būdu, išskyrus šio Sutarties skyriaus 12 punkte numatytus atvejus. Konkursą organizuoja, skelbia ir atlieka Administratorius arba jo tinkamai įgaliotas subjektas pagal su visomis Organizacijomis raštu suderintas Konkurso sąlygas.

2. Šalys susitaria, kad pakuočių atliekų naudotojas(-ai) parenkamas(-i) atskiro Konkurso būdu. Konkursą organizuoja, skelbia ir atlieka Administratorius arba jo tinkamai įgaliotas subjektas pagal su visomis Organizacijomis raštu suderintas Konkurso sąlygas.

3. Šalys susitaria, kad ne vėliau kaip iki 2020 m. I ketvirčio pabaigos Administratorius arba jo tinkamai įgaliotas subjektas priims sprendimą dėl šio Sutarties skyriaus 1 ir 2 punktuose nurodytų Konkursų skelbimo terminų ir apie tai informuos Organizaciją.

4. Šalys susitaria, kad organizuojant ir atliekant Konkursus, nurodytus šio Sutarties skyriaus 1 ir 2 punktuose, bus siekiama efektyviausio ir ekonomiškai naudingiausio pakuočių atliekų rūšiuojamojo surinkimo Savivaldybės organizuojamoje komunalinių atliekų tvarkymo sistemoje bei pakuočių atliekų tvarkymo užduočių bei kitų Organizacijos narių Pareigų vykdymo.

5. Konkursų atlikimui Administratorius arba jo tinkamai įgaliotas subjektas įsipareigoja į savo sudarytos Viešųjų pirkimų komisijos (toliau – Komisija) sudėtį komisijos nario teisėmis įtraukti vieną Organizacijos atstovą.

6. Administratorius arba jo tinkamai įgaliotas subjektas įsipareigoja kartu su prašymu visoms Organizacijoms pateikti šio Sutarties skyriaus 1 ir 2 punktuose nurodytiems Konkursams organizuoti reikalingus dokumentus, pateikiant šią informaciją:

6.1. Savivaldybės atliekų tvarkymo taisykles, tuo atveju, jei jos nėra skelbiamos viešai;

6.2. Individualių ir kolektyvinio naudojimo rūšiavimo konteinerių, esančių Savivaldybės teritorijoje, inventorizaciją;

6.3. Planuojamos rūšiuojamojo surinkimo priemonių infrastruktūros plėtros poreikį Savivaldybės teritorijoje paslaugos teikimo sutarties galiojimo terminui;

6.4. Gyventojų skaičių Savivaldybėje; aptarnaujamų gyventojų, kurie naudojasi rūšiuojamojo surinkimo priemonėmis (preliminariai atskirai nurodant, kiek gyventojų naudojasi kolektyvinio naudojimo rūšiavimo priemonėmis ir kiek gyventojų (individualių valdų) naudojasi individualiomis rūšiavimo priemonėmis), aptarnaujamų gyventojų, kurie naudojasi mišrių komunalinių atliekų surinkimo priemonėmis (nurodant atskirai, kiek gyventojų naudojasi kolektyvinio naudojimo mišrių komunalinių atliekų surinkimo priemonėmis ir kiek gyventojų (individualių valdų) naudojasi individualiomis mišrių atliekų surinkimo priemonėmis), individualių valdų skaičių Savivaldybėje.

7. Organizacija įsipareigoja parengti šio Sutarties skyriaus 1 ir 2 punktuose nurodytiems Konkursams organizuoti reikalingas sąlygas ir dokumentus pagal galiojančius Lietuvos Respublikos teisės aktus ne vėliau kaip per 30 darbo dienų nuo atitinkamo Administratoriaus ar jo tinkamai įgalioto subjekto prašymo, su kuriuo pateikiama visa Konkursų sąlygų rengimui reikalinga informacija, pateikimo. Organizacija, gavusi visą Konkursų sąlygų rengimui reikalingą informaciją, nurodytą šio Sutarties skyriaus 6 punkte, įsipareigoja parengti ir Administratoriui ar jo tinkamai įgaliotam subjektui pateikti šiuos Konkursams organizuoti reikalingus dokumentus, sąlygas ir informaciją:

7.1. minimalius reikalavimus pakuočių atliekų surinkėjų ir vežėjų ir pakuočių atliekų naudotojų kvalifikacijai;

7.2 reikalavimus pakuočių atliekų rūšiuojamojo surinkimo ir vežimo paslaugai ir pakuočių atliekų naudojimo paslaugai (technines specifikacijas), pasiūlymų vertinimo kriterijus;

7.3. paslaugų teikimo sutarties projektą (esant Administratoriaus ar jo tinkamai įgalioto subjekto prašymui);

7.4. pakuočių atliekų tvarkymo (surinkimo ir vežimo bei paruošimo naudoti ir naudojimo) organizavimo ir paslaugų teikimo sutarčių projektus;

7.5. pasiūlymus dėl kitų sąlygų, reikalavimų, kurie turėtų būti įtraukti į Konkursų dokumentus.

8. Konkursų dokumentai teikiami Administratoriui ar Komisijai tvirtinti ir skelbti, gavus Organizacijos rašytinį sutikimą dėl pritarimo teikiamoms tvirtinti bei skelbti Konkursų sąlygoms ir dokumentams. Administracijos arba jo tinkamai įgaliotas subjektas įsipareigoja pagal Organizacijos parengtas ir Šalių suderintas Konkursų sąlygas skelbti Konkursus ir atrinkti nugalėtoją (-us).

9. Organizacija įsipareigoja pasirašyti pakuočių atliekų tvarkymo (surinkimo ir vežimo bei paruošimo naudoti ir naudojimo) organizavimo ir paslaugų teikimo sutartis su tais Konkursų būdu parinktais pakuočių atliekų tvarkymo paslaugų teikėjais, kurie buvo parinkti pagal su Organizacija suderintas Konkursų sąlygas ir dokumentus. Organizacija įsipareigoja šiose sutartyse nustatyta tvarka ir sąlygomis apmokėti Konkursų nugalėtojo (-jų) teikiamas pakuočių atliekų surinkimo ir vežimo ir/arba pakuočių atliekų paruošimo naudoti ir naudojimo paslaugas.

10. Šalys susitaria, kad pakuočių atliekų tvarkymo (surinkimo ir vežimo bei paruošimo naudoti ir naudojimo) organizavimo ir paslaugų teikimo sutartyse bus nustatoma Konkurso (-ų) laimėtojo (-ų) pasiūlymo (-ų) įkainiais paremta kainodara, numatyta aiški ir konkreti teikiamų paslaugų įkainių perskaičiavimo bei sutvarkomų pakuočių atliekų kiekių tikslinimo tvarka ir sąlygos

11. Šalys susitaria, kad pakuočių atliekų tvarkymo (surinkimo ir vežimo bei paruošimo naudoti ir naudojimo) organizavimo ir paslaugų teikimo sutartyse bus nustatomi atliekų tvarkymo paslaugų kokybės vertinimo kriterijai, įskaitant, bet neapsiribojant:

11.1. pakuočių atliekų surinkimo priemonių ištuštinimo nustatytu laiku tvarka, taip pat pakuočių atliekų surinkimo priemonių užterštų mišriomis komunalinėmis ar kitomis atliekomis, nepriskiriamomis pakuočių atliekoms, netuštinimo tvarka bei atsakomybės už atliekų turėtojo netinkamą pakuočių atliekų surinkimo priemonių naudojimą nustatymo tvarka;

11.2. pakuočių atliekų surinkimo priemonių paskirties, tipo ir kiekio užtikrinimo nurodytose vietose tvarka;

11.3. trūkstamų ir (ar) sugadintų surinkimo priemonių pastatymo ir (ar) pakeitimo per nustatytą laiką tvarka;

11.4. visų numatytų komunalinių atliekų turėtojų aptarnavimo ir švaros palaikymo pakuočių atliekų surinkimo priemonių naudojimo vietose tvarka;

11.5. pagarbaus elgesio su atliekų turėtojais įsipareigojimai, atliekų turėtojų pateiktų skundų skaičius, trūkumų ir skunduose nurodytų trūkumų pašalinimo nustatytu laiku tvarka;

11.6. surinktų pakuočių atliekų pristatymo į paruošimo naudoti įrenginius tvarka;

11.7. surinktų pakuočių atliekų apskaitos tvarka;

11.8. pakuočių atliekų sutvarkymą Patvirtinančių (Sutarties 1.9 p.) dokumentų pateikimo tvarka;

11.9. atsiskaitymo už suteiktas paslaugas tvarka;

11.10. pakuočių atliekų surinkėjų ir vežėjų teikiamų paslaugų kontrolės tvarka;

11.11. sutartyse numatytos informacijos, įskaitant periodinių ataskaitų apie teikiamas paslaugas, teisminius ginčus ir kitą informaciją, turinčią įtakos paslaugų teikėjo mokumui, savalaikio ir kokybiško pateikimo bei apsikeitimo tvarka.

12. Šalys susitaria, kad iki bus įvykdyti šio Sutarties skyriaus 1 ir 2 punkte nurodyti Konkursai ir pasirašytos pakuočių atliekų tvarkymo (surinkimo ir vežimo bei paruošimo naudoti ir naudojimo) organizavimo ir paslaugų teikimo sutartys su parinktu(-ais) pakuočių atliekų surinkėju(-ais) ir vežėju(-ais) bei pakuočių atliekų naudotoju(-ais), pakuočių atliekų rūšiuojamasis surinkimas Savivaldybėje bus vykdomas atsižvelgiant į toliau nurodomas aplinkybes bei laikantis toliau nurodytų sąlygų:

12.1. ne ilgiau nei iki bus sudaryta pakuočių atliekų tvarkymo (surinkimo ir vežimo) organizavimo ir paslaugų teikimo sutartis su Konkursą laimėjusiu subjektu, pakuočių atliekų rūšiuojamojo surinkimo, vežimo, paruošimo naudoti paslaugas teisės aktų nustatyta tvarka gali teikti su Administratoriumi arba jo tinkamai įgaliotu subjektu ir Organizacija Laikinąją sutartį sudaręs atliekų tvarkytojas. Tai gali būti atliekų tvarkytojas, teikiantis komunalinių atliekų tvarkymo paslaugą Savivaldybėje.

12.2. Administratorius ar jo tinkamai įgaliotas subjektas turi pareigą užtikrinti, kad pakuočių atliekų, susidarančių Savivaldybės organizuojamoje komunalinių atliekų sistemoje, surinkimo ir vežimo paslauga Komunalinių atliekų turėtojams būtų teikiama nenutrūkstamai, o Organizacija turi pareigą apmokėti už nenutrūkstamą pakuočių atliekų, susidarančių Savivaldybės organizuojamoje komunalinių atliekų sistemoje, surinkimo ir vežimo paslaugos Komunalinių atliekų turėtojams teikimą.“

**4**. Šis susitarimas yra neatskiriama Sutarties dalis. Susitarimas įsigalioja nuo to momento, kai jį pasirašo ir antspaudais patvirtina abi Sutarties šalys.

**5.** Šis susitarimas sudarytas 2 (dviem) egzemplioriais, turinčiais vienodą teisinę galią, po vieną kiekvienai Šaliai.

|  |  |
| --- | --- |
| **Pasvalio rajono savivaldybės administracija**Juridinio asmens kodas 188753657Buveinės adresas Vytauto Didžiojo a. 1, LT-39143 PasvalysRegistras, kuriame kaupiami ir saugomi duomenys – Lietuvos Respublikos Juridinių asmenų registrasTel.: (8 451) 54101El. paštas: rastine@pasvalys.lt Tinklapis: <http://www.pasvalys.lt> Administracijos direktoriusA.V. | **Viešoji įstaiga „Gamtos ateitis“**Juridinio asmens kodas 303208956buveinės adresas Švitrigailos g. 11B, LT-03228 VilniusRegistras, kuriame kaupiami ir saugomi duomenys – Lietuvos Respublikos Juridinių asmenų registrasTel. Nr.: +370 655 02 837 El. paštas: info@gamtosateitis.lt Tinklapis: [www.gamtosateitis.lt](http://www.gamtosateitis.lt) Direktorius Karolis ŠiaudkulisA.V.  |